રાધિકા આપ્ટે અત્યારે ખૂબ જ ચર્ચામાં છે. તેની ઘણી ફિલ્મો આંતરરાષ્ટ્રીય ફિલ્મ ફેસ્ટિવલમાં ધૂમ મચાવી ચૂકી છે. ખુદને બોલ્ડ કહેનારી રાધિકાની ઘણી ફિલ્મો વિદેશમાં પણ રિલીઝ થઇ ચૂકી છે. તે હોલિવૂડ નિર્દેશક બેન રેખીની અંગ્રેજી ફિલ્મ ‘ધ આશ્રમ’ને લઇને પણ ચર્ચામાં છે, જેમાં તે અમેરિકી કલાકારો સાથે અભિનય કરી રહી છે. બોલિવૂડમાં રાધિકાને થોડો વધુ સંઘર્ષ કરવો પડ્યો. તે કહે છે કે મેં હંમેશાં સારું કામ કરવાના પ્રયાસ કર્યા છે. સારું કામ મેળવવામાં સમય લાગે છે અને સંઘર્ષ કરવો પડે છે. મને ક્યારેય એ વાતની પરવા રહી નથી કે કઇ ફિલ્મમાં મને શું મળશે.